વેપારીઓને એવું લાગે છે કે સરકાર આખા દેશના વેપારીઓને ચોર સમજે છે જેને કારણે સરકાર સામે વેપારીઓમાં ભારે રોષ પ્રવર્તી રહ્યો છે. જો રોષનું નિરાકરણ કરવામાં સરકાર આંખ આડા કાન કરશે તો ભવિષ્યમાં સરકારને ભારે કિંમત ચુકવવી પડશે. કેનેડામાં ૫૭ ટકા બહુમતિ સાથે ચૂંટાયેલી સરકારે જીએસટી લાગુ કર્યો ત્યારબાદની ચૂંટણીમાં સત્તાસ્થાને બેઠેલા પક્ષને માત્ર બે જ ટકા મતો મળ્યા હતા અને સત્તા ગુમાવવી પડી હતી.